รายชื่อตัวละครในลาสต์ เอ็กไซล์
ลาสต์ เอ็กไซล์ > อาณาจักรอนาโทเรย์

รายชื่อตัวละครที่สังกัดกองทัพและอาณาจักรอนาโทเรย์มาตั้งแต่ต้น
จักรพรรดิฟอร์เรสเตอร์
จักรพรรดิแห่งอนาโทเรย์ บิดาของรองกัปตันโซเฟียแห่งเรือซิลวาน่า หลังจากที่กองเรือของแมดเทนแพ้ในศึกกับดิสซิสเนื่องจากดิสซิสละเมินกฎของกิลด์ ได้มีบัญชาให้พาอัลวิสไปไว้ในที่ปลอดภัยที่สุดจากกิลด์นั่นคือซิลวาน่า จักรพรรดิทรงมีนโยบายที่แข็งกร้าวต่อดิสซิสและมีบัญชาให้สังหารประชาชนของดิสซิสให้หมด ด้วยเหตุนี้เองจึงแตกหักกับสมุหนายก
มาริอุส บาสเซียนุส (Marius Bassianus)
สมาชิก 1 ใน 4 ตระกูลหลักของกิลด์ สมุหนายกแห่งอนาโทเรย์ เป็นที่ปรึกษาขององค์จักรพรรดิ และเป็นคนที่โซเฟียนับถือเหมือนพ่อบุญธรรม หลังจากมีความเห็นไม่ตรงกับจักรพรรดิจนถูกกักบริเวณ ในคืนที่เมืองหลวงโดนโจมตี มาริอุสได้สั่งให้วินเซนต์พาโซเฟียหนีไปและตนเองไปปลงพระชนม์องค์จักรพรรดิและเสียชีวิตพร้อมกัน
ยูริส บาสเซียนุส (Euris Bassianus)
ลูกสาวของสมุหนายกมาริอุส เป็นคนรักและต้นหนของอเล็กซ์ โรว์  เสียชีวิตระหว่างทำภารกิจในแกรนด์สตรีม
วิเทลลิอุส กลามิส (Vitellius Glamis)
นายพลกลามิส ผู้บัญชาการกองทัพแห่งอนาโทเรย์ รับคำสั่งตรงจากองค์จักรพรรดิ และเป็นผู้บังคับบัญชาของวินเซนต์ ขณะที่ดิสซิสบุกเมืองหลวงและกลามิสกำลังบัญชาการป้อมปืนใหญ่ต่อต้านดิสซิสอยู่นอกเมืองนั้นเอง หลังจากองค์จักรพรรดิถูกสมุหนายกมาริอุสปลงพระชนม์และทั้งคู่เสียชีวิต กลามิสได้ตั้งตนเป็นผู้นำแห่งอนาโทเรย์ และพยายามยิงปืนใหญ่โจมตีเรือบินของโซเฟีย ที่ได้ตั้งตนเป็นจักรพรรดินีโดยการสนับสนุนของวินเซนต์ ในที่สุดถูกกองเรือของวินเซนต์ยิงถล่มป้อมปืนใหญ่เสียชีวิต
วินเซนต์ อัลซีย (Vincent Alzey)
เพื่อนของอเล็กซ์ โรว และเป็นนายทหารของกองทัพอนาโทเรย์  คอยรับคำสั่งตรงจากองค์จักรพรรดิและผู้บัญชาการกองทัพ เป็นผู้บัญชาการกองเรือชั้นเออร์บานัส บัญชาการเรือธงนาม เออร์บานัส วินเซนต์ได้รับคำสั่งให้ไปจมเรือซิลวาน่า แต่ไม่สำเร็จ หลังจากสถานการณ์ในอนาโทเรย์วิกฤติ วินเซนต์ได้ทำตามคำขอของสมุหนายกโดยการพาองค์หญิงโซเฟียหนีออกไปจากเมืองหลวงอนาโทเรย์และร่วมมือกับกองเรือแมดเทนในการสนับสนุนให้โซเฟียขึ้นเป็นจักรพรรดินี
รูมอลท์ ดอร์ฟสแตรนด์ (Rumolt Dorfstrand)
ผู้ช่วยของวินเซนต์ และรองผู้บัญชาการกองเรือเออร์บานัส
เดวิด แมดเทน (David Mad-thane)
ลอร์ด เดวิด แมดแทน ผู้บัญชาการกองเรือแมดเทนแห่งกองทัพอนาโทเรย์  บัญชาการเรือธงนาม เคลมฮ์ โซเลส หลังจากในสมรภูมิที่ดิสซิสหักหลังกฎของกิลด์ แทนที่แมดเทนจะต่อสู้เยี่ยงวีบุรุษจนตัวตายนั้นเอง เคลาส์ได้เตือนสติให้แมดเทนตัดสินใจถอยทัพ ซึ่งช่วยรักษากองเรือของแมดเทนไว้ได้ เนื่องจากปรารถนาความสงบสุขจึงมีความคิดแบบเดียวกับสมุหนายก และร่วมมือกับวินเซนต์ในการสนับสนุนให้โซเฟียเป็นจักรพรรดินี
ท่านหญิงแมดเทน (Lady Mad-thane)
ภรรยาของลอร์ดแมดเทน ผู้ไหว้วานให้เคลาส์และลาวี่ไปส่งจดหมายให้ลอร์ดแมดแทนในสมรภูมิรบระหว่างอนาโทเรย์และดิสซิส
ฮอลลี แมดเทน (Holly Mad-thane)
ลูกสาววัย 9 ขวบของลอร์ดและท่านหญิงแมดเทน ตอนที่เคลาส์และลาวี่รับมอบภารกิจจากท่านหญิงแมดเทน เธอได้ขอร้องให้ลาวี่ช่วยนำจดหมายของเธอไปให้กับผู้เป็นบิดา แต่เนื่องด้วยสถานการณ์คับขันทำให้จดหมายไม่สามารถถึงมือแมดเทนได้ ทำให้เคลาส์ต้องอ่านจดหมายผ่านระบบกระจายเสียงของเรือบิน และเนื้อความในจดหมายนั้นเองทำให้แมดเทนตัดสินใจถอยทัพ
โนวเลส (Knowles)
เคาท์ โนวเลส ผู้บังคับการเรือ โกไลแอท แห่งกองทัพอนาโทเรย์ ไม่ถูกกับแมดเทน มีนิสัยขี้ขลาด และอวดดี ในศึกระหว่างอนาโทเรย์-ดิสซิส โนวเลจเป็นเรือลำแรกที่หนีออกจากสมรภูมิ วันหนึ่งหลังจากที่ไปแวะบำรุงที่เรือบริการได้ไปเจอกับอเล็กซ์ โรว เนื่องจากไม่รู้ว่าเป็นเรือซิลวาน่าจึงได้ท้าประลองกับอเล็กซ์โรว ด้วยเหตุนี้จึงถูกซิลวาน่าจมและเสียชีวิตในที่สุด
เฮนรี โนวเลส (Henry Knowles)
ลอร์ด เฮนรี โนวเลส บิดาของ เคาท์ โนวเลส เจ้าของธุรกิจตลาดมืดในถ้ำ ฮอไรซอน ที่มีการแข่งขันแวนชิพบังหน้า มีความแค้นต่อเล็กซ์ โรวที่ได้ฆ่าลูกชายเขา
มุลลิน เชตแลนด์ (Mullin Shetland)
พลปืนแห่งกองทัพอนาโทเรย์ สังกัดเรือเคลมฮ์ โซเลส กองเรือแมดเทน มีความภาคภูมิใจอย่างมากต่อการเป็นพลปืน และภาคภูมิใจอย่างมากต่อเหรียญเกียรติยศของตนเอง มุลลินเคยช่วยเคลาส์ให้อ่านจดหมายของฮอลลี แมดเทนให้จบในศึกอนาโทเรย์-ดิสซิส หลังจากที่ได้เจอกลุ่มของเคลาส์บนเรือบริการ และมีเรื่องกับเคาท์ โนวเลส นั้นเองทำให้ตัดสินใจมาเป็นสมาชิกของซิลวาน่าแผนกซ่อมบำรุง ภายหลังจากจัดตั้งพันธมิตรกับดิสซิสได้กลับไปประจำการในกองทัพเหมือนเดิม มุลลินถูกยิงบาดเจ็บขณะทำภารกิจบุกยึดยูนิต(หน่วยพลังงานของเรือบินซึ่งเป็นเทคโนโลยีที่กิลล์ให้ยืม) แต่รอดชีวิตมาได้